Karsten Nielsens anmodning om at blive fritaget for sit mandat i kommunalbestyrelsen på Læsø er blevet imødekommet.

Der er nu grønt lys for, at Læsøs afgående borgmester Karsten Nielsen (V) kan trække sig ud af politik. I går aftes blev hans formelle anmodning om at blive fritaget fra sin plads i Læsø Kommunes kommunalbestyrelse imødekommet af den siddende kommunalbestyrelse. Kun én stemte imod. 66-årige Karsten Nielsen stod på stemmesedlen til det nyligt overståede kommunalvalg, men meddelte i ellevte time, at han ønskede at forlade politik. Alligevel blev han genvalgt med 21 personlige stemmer. - Der er ikke nok, der har lyttet til mig. Jeg er både glad for og ked af de stemmer, jeg har fået, for jeg forventede at kunne stoppe ved nytår, sagde han, da valgresultatet stod klart. Trak sig som spidskandidat Det har været et kaotisk år for Karsten Nielsen. I juni skiftede han parti fra Dansk Folkeparti til Venstre, og i oktober valgte han at trække sig som Venstres spidskandidat på Læsø til kommunalvalget. Det kom efter et mediestormvejr på grund af en række sager med kommunaldirektøren Peter Pietras, som blev fritstillet fra sin post. På valgdagen ærgrede den afgående sig borgmester over hele forløbet. Se videoen her: Karsten Nielsen træder formelt af som Læsø Kommunes borgmester 31. december. Så overtager Tobias Birch Johansen (V) roret.